Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 970

c) Acrocyanosis esetén a kiálló testrészek szederjesek kis hideg hatására. Többnyire csak kozmetikai jelentõsége van, panaszt nem okoz. Raynaud-syndromás roham súlyosságát az elkékülés és a fájdalom foka, a roham idõtartama és a rohamok ismétlõdésének gyakorisága adja meg. Ha rohammentes idõben eltérést nem találunk, 087.1/I. szerinti minõsítése lehet „B”. Késõbb a cyanosis egyre súlyosabb fokban állandósul, a bõr atrophiás, feszes, fénylõ, majd száraz gangraena támad. E tünetek megjelenése esetén a Raynaud-syndroma súlyosnak minõsül. Kétes esetben sorozásnál „E” minõsítés csak angiologiai szakvélemény alapján adható. 087.3. alszakasz szerint a Bürger-kór konzervatív kezeléssel egyensúlyban tartható formái minõsítendõk. 087.4. alszakaszba a Bürger-kór miatt operált esetek tartoznak, melyek trophikus zavarral, illetve dysbasiával járnak, esetleg a mûtéthez minor amputatio társul. 087.5. alszakasz szerint minõsítendõk a Bürger-kór miatt operáltak, ha a mûtéthez nagyobb amputatio társul, vagy komoly ischaemiás tünetek maradnak vissza, valamint a Bürger-kór visceralis ereken manifesztálódó esetei.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes